बालाजुका दिपेश महर्जन पनि तत्कालीन एमालेको सकृय कार्यकर्ता हुनुहुन्छ । चुनावका बेला धेरैलाई जम्मा पारेर रामवीरको पक्षमा मतदान गर्न भन्दै घरघर डुलेको महर्जनले अझै बिर्सनुभएको छैन । दिपेश भन्नुहुन्छ, ‘केही गर्न सक्दिन भनेको भए त्यतिबेला किन चुनाव लड्नु ?’ चुनावको समयमै तत्कालीन एमाले र माओवादी केन्द्रले तालमेल गर्दै चुनाव लडेका थिए । तालमेल भए पनि सबैभन्दा धेरै आफूहरुले नै रामवीरको पक्षमा मेहनत गरेको बताउनुहुन्छ तत्कालीन एमालेका दिपेश महर्जन । ‘आफ्नो स्वार्थको खेलमा रामवीरले हाम्रो मतमाथि नै खेलबाड गरे,’ उहाँले भन्नुभयो, ‘नेताहरुको यस्तो चर्तिकलाले त अहिले राजनीतिप्रति नै वितृष्णा जाग्न थालेको छ ।’
